**Preambula**

 Etický kódex učiteľa určuje morálne povinnosti, ktoré by mal každý učiteľ pri výkone svojej profesie dodržiavať. Etický kódex je súhrn pravidiel správania sa, je komplex hodnôt a princípov, ktorých dodržiavanie sa v profesijnom procese vyžaduje a napĺňa očakávania školy, ale aj jednotlivca.

 Komplexom školou uznávaných hodnôt, ktoré sa vzájomne podmieňujú, sú

**SLOBODA – ĽUDSKOSŤ – VZDELANIE**

Súhrnom všeobecne uznávaných princípov, ktoré by mali tvoriť základ morálnych povinností učiteľa, sú

 *1. Princíp autonómie a zodpovednosti,*

 *2. Princíp rešpektovania spravodlivosti a fungovania v rámci demokratickej*

 *spoločnosti,*

 *3. Princíp kritického myslenia.*

 Každá s týchto hodnôt a princípov predstavuje súbor práv a morálnych povinnosti, ktoré tvoria etický rámec pre učiteľskú profesiu a zároveň sú odrazom spoločenského chápania etických hodnôt, ktorých aplikáciu spoločnosť očakáva.

**POVINNOSTI UČITEĽA VOČI SEBE SAMÉMU**

1. Učiteľ si musí uvedomiť veľkú zodpovednosť, ktorú má voči sebe, žiakom, rodičom i kolegom.

2. Učiteľ sa neustále vzdeláva, zvyšuje svoju kvalifikáciu a snaží sa získavať najnovšie informácie a poznatky zo svojho odboru.

3. Učiteľ je pri svojich profesionálnych postupoch a rozhodnutiach nezávislý, neviaže sa na žiadnu ideológiu, náboženstvo, či politický smer. Takisto sa snaží, aby aj učivo ktoré učí, bolo očistené od takýchto vplyvov a malo čisto racionálno-objektívny základ.

4. Učiteľ rešpektuje spravodlivosť a takisto ju uplatňuje aj na svojich žiakoch.

5. Učiteľ si je vedomý svojej omylnosti a preto ak pochybí, musí si vedieť chybu priznať a byť za ňu zodpovedný.

6. Učiteľ neprijme nekriticky poznatky, ktoré získa, či sú mu dané, ale snaží sa ich kriticky reflektovať.

POVINNOSTI UČITEĽA VOČI ŽIAKOM

1. Učiteľ nikdy neposudzuje žiakov na základe ich pohlavia, farby pleti, či náboženského presvedčenia. Jeho hodnotenie záleží len od výkonov a výsledkov žiakov.

2. Učiteľ žiakom podáva fakty a informácie pravdivé, objektívne a neskreslené a je o ich pravdivosti aj sám vnútorne presvedčený.

3. Učiteľ nesmie žiakovi úmyselne, či vedome ublížiť. Ak sa tak náhodou stane, musí urýchlene zjednať nápravu.

4. Učiteľ vedie svojich žiakov k samostatnosti a ku kritickému mysleniu.

5. Učiteľ sa v rámci svojich schopností a možností snaží o komplexný rozvoj žiakovej

osobnosti po kognitívnej ale aj non-kognitívnej stránke.

6. Učiteľ vzdeláva a vychováva spôsobom zodpovedajúcim poznatkom pedagogických a psychologických vied.

7. Učiteľ uplatňuje individuálny prístup pri špecifických vzdelávacích a výchovných potrebách žiaka.

8. Učiteľ vedie žiakov k rešpektovaniu humanisticko-demokratickej spoločnosti a k dokumentom, ktoré tvoria jej základ.

9. Učiteľ podporuje a dohliada na zdravý vývoj dieťaťa, v prípade ohrozenia informuje rodičov a príslušné orgány a inštitúcie.

10. Učiteľ spolupracuje a informuje o vzdelávacích a výchovných výsledkoch žiaka.

**POVINNOSTI UČITEĽA VOČI RODIČOM**

1. Učiteľ pravdivo informuje rodičov o výchovno-vzdelávacích úspechoch a neúspechoch

žiaka.

2. Ak si plnoletý žiak nepraje, aby učiteľ informoval rodičov, mal by toto učiteľ rešpektovať, ale musí to oznámiť rodičom.

3. Ak ho o to rodičia požiadajú, učiteľ by si stále mal nájsť čas na stretnutie a na konzultácie

s rodičmi ohľadom výchovno-vzdelávacích otázok žiaka.

**POVINNOSTI UČITEĽA VOČI KOLEGOM**

1. Učiteľ spolupracuje pri výchove a vzdelávaní žiaka s ostatnými kolegami.

2. Učiteľ sa nevyhradzuje len svojmu predmetu, ale spolupracuje s inými učiteľmi a snaží sa

vytvárať medzipredmetové vzťahy a tak rozširovať žiakove obzory.

3. Učiteľ rešpektuje právo na iný názor a vzájomne čestné profesionálne správanie.

4. Učiteľ prejavuje solidaritu, komunikáciu a vzájomnú pomoc pri vzdelávaní sa vo svojom odbore a iných oblastiach

3. Učiteľ nesmie podľahnúť falošnému pocitu kolegiality a stavovskej spolupatričnosti. Ak je

svedkom neodbornosti kolegu, jeho nesprávneho, či nespravodlivého správania, diskriminácie, či iného negatívneho javu, konfrontuje túto situáciu s dotyčným kolegom. Ak nenastane zlepšenie, informuje o tom vedenie školy.

**Záver**

 Medzi hlavné piliere kvalitného učiteľa patria nielen kvalifikačné, ale hlavne charakterové a morálne vlastnosti. Z týchto charakterový a morálnych vlastností vyplýva pre učiteľa vysoká miera zodpovednosti najmä voči žiakom, rodičom, kolegom a v neposlednej miere aj voči sebe samému. K ďalším dôležitým pilierom učiteľa patria predovšetkým vzdelanie, aktívny prístup k celoživotnému vzdelávaniu, vzťah k pracovným povinnostiam a vzťah k žiakom.

 Učiteľstvo je poslanie a služba, rodičia a ich deti sú naši zákazníci, okrem rodičovskej výchovy je to najdôležitejšia činnosť pri príprave dieťaťa pre život a jeho povolanie, váha a vážnosť tejto služby by si mala náležite nielen spoločensky doceniť, ale i oceniť.